આ ટીકાને એક જગાએ બેસીને નથી લખાવવામાં આવી અને એને પહેલા અધ્યાયથી માંડીને અઢારમાં અધ્યાય સુધી ક્રમવાર પણ નથી લખવામાં આવી. એટલા માટે એમાં પૂર્વાપર સંબંધની દ્રષ્ટિએ કંઇક વિરોધ આવી શકે છે. પરંતુ એથી સાધકોને ક્યાંય પણ મુશ્કેલી નહિ નડે. ક્યાંકક્યાંક સિદ્ધાંતોના વિવેચનમાં પણ ફરક પડ્યો છે; પરંતુ કર્મયોગ, જ્ઞાનયોગ, અને ભક્તિયોગ – એ ત્રણેય સ્વતંત્રતાપૂર્વક પરમાત્મતત્વની પ્રાપ્તિ કરાવવાવાળા છે – એમાં કંઇ ફરક નથી પડતો. ટીકા લખાવતી વખતે ‘સાધકોને શીઘ્ર લાભ કેવી રીતે થાય’ – એવો ભાવ રહ્યો છે. આ કારણથી ટીકાની ભાષા, શૈલી વગેરેમાં પરિવર્તન થતું રહ્યું છે.